
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
privind aprobarea Planului Urbanistic Zonal “„Comert, servicii şi locuire” Bulevardul Eroilor de la Tisa nr. 8, Timişoara
1. Descrierea situatiei actuale
Zona studiată în cadrul documentatiei PUZ „Comert, servicii şi locuire”, str. Bulevardul Eroilor de la Tisa nr. 8, Timişoara, este situată în partea de centru-sud a oraşului, conform PUG aprobat prin HCL 157/2002 prelungit prin HCL 131/2017 - zonă de locuinţe (max. două familii) şi funcţiuni complementare zonei de locuit: comerţ, alimentaţie publica, servicii, administraţie, cultura, culte, învaţamânt, sanatate, spaţii verzi, birouri, sedii financiar-bancare etc. Se permite conversia locuinţelor în alte funcţiuni ce nu deranjeaza zona de locuit.

Vecinătăţi: terenul studiat este învecinat la nord - vest de b-dul Eroilor de la Tisa, la nord – est de str. Minerva, la sud - est de str. Diana, la sud – vest de str. Cluj;

Terenul reglementat, în suprafaţă totala S = 652 mp este înscris CF nr. 412333, nr. top 412333 (nr. CF vechi 7372, nr. top 9225, 9226), teren intravilan, proprietar Municipiul Timişoara, domeniu privat cota actuala 440/652, Dahma Richard-Joseph întabulare drept de proprietate, cota actuala 138/652 cota aferenta ap. 1+3 şi Dahma Richard-Joseph întabulare drept de proprietate, cota actuala 74/652 teren aferent ap. 2; întabulare drept de Concesiune asupra 63 mp teren aferent ap. 1+3 pe o durata de 49 ani, începand de la data de 17.02.2017.  

Acord Municipiul Timisoara prin Directia Clădiri, Terenuri si Dotări Diverse nr. CT2018-006389/12.12.2018 cu privire la elaborare PUZ .„Comert, servicii şi locuire” conform Certificatului de Urbanism nr. 9501/16.08.2017 prelungit şi nr. UR2018-0019996/17.12.2018;
2. Schimbari preconizate şi rezultate aşteptate


Planul Urbanistic Zonal „Comert, servicii şi locuire” Bulevardul Eroilor de la Tisa nr. 8, Timişoara propune - propune dezvoltarea unei zone de comerţ, servicii şi locuire, cu asigurarea circulaţiei carosabile şi pietonale, echiparea cu utilităţi

3. Alte informatii 

În conformitate cu prevederile Legii nr. 350/2001 privind autorizarea executării lucrărilor de construcţii, actualizată, pentru documentatia PUZ „Comert, servicii şi locuire”, Bulevardul Eroilor de la Tisa nr. 8, Timişoara , a fost obţinut  Certificatul de Urbanism nr. 3501/16.08.2017 prelungit pana la 15.08.2019, Decizia Etapei de încadrare nr. 102 din 15.10.2018 a Agenţiei pentru Protecţia Mediului Timiş prin care anunţă ca planul nu necesită evaluare de mediu şi se adoptă fără aviz de mediu, Avizul de Oportunitate nr. 23/29.03.2018, Avizul Arhitectului Sef nr. 41/25.10.2018. Terenul reglementat, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

4. Concluzii

Având în vedere prevederile legale expuse proiectul de hotărâre privind aprobarea Planului Urbanistic Zonal „Comert, servicii şi locuire” Bulevardul Eroilor de la Tisa nr. 8, Timişoara îndeplineşte condiţiile pentru a fi supus analizării şi dezbaterii în plenul consiliului local.

NOTĂ: Elementele de natură tehnică, de detaliu, se vor regăsi în raportul de specialitate și, dacă se impune,  în nota de fundamentare.
